proxectonos/corpus_dominio_legal_administrativo_tmp huggingface dataset:
RESOLUCIÓN do 28 de novembro de 2017, da Secretaría Xeral Técnica da Consellería do Mar, pola que se dá publicidade a unha encomenda de xestión ao medio propio Empresa Pública de Servizos Agrarios, S.A. para ser executada durante o ano 2018.
Consellería do Mar — III. Outras disposicións — 14/12/2017

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
– Resolución do 20 de novembro de 2017, da Consellería do Mar, pola que se lle encarga ao medio propio Empresa Pública de Servizos Agrarios, S.A. (Seaga) a realización dos traballos de retirada, almacenamento e xestión de residuos procedentes da inspección e vixilancia pesqueira realizada pola Subdirección Xeral de Gardacostas de Galicia para o ano 2018, tramitada como expediente anticipado de gasto.
– Actividade: executar os traballos de retirada, almacenamento e xestión dos materiais, ben sexa como residuo ou para a súa reutilización, de artes de pesca procedentes de comisos realizados pola Subdirección xeral de Gardacostas de Galicia.
– Natureza e alcance da xestión encomendada: encomenda de xestión a medios propios ao ter a Empresa Pública de Servizos Agrarios, S.A. (Seaga) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 1 de xaneiro ata o 31 de decembro do ano 2018.
Financiamento: tramitouse como expediente anticipado de gasto con cargo aos orzamentos da Comunidade Autónoma de Galicia para o ano 2018, aplicación orzamentaria 14.01.541C.604.1, con código de proxecto 2011-00867.
Santiago de Compostela, 28 de novembro de 2017
RESOLUCIÓN do 28 de novembro de 2017, da Secretaría Xeral Técnica da Consellería do Mar, pola que se dá publicidade a unha encomenda de xestión á Empresa de Tecnologías y Servicios Agrarios, S.A., filial do medio propio Empresa de Transformación Agraria, S.A., para ser executada durante o ano 2018.
Consellería do Mar — III. Outras disposicións — 14/12/2017

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
– Resolución do 24 de novembro de 2017, da Consellería do Mar, pola que se encarga ao medio propio Empresa Tecnoloxías e Servizos Agrarios, S.A. (Tragsatec) a realización, dun servizo de apoio á xestión de emerxencias na Subdirección Xeral de Gardacostas de Galicia para o ano 2018 tramitado como anticipado de gasto.
– Actividade: traballos de apoio á xestión de emerxencias na Subdirección Xeral de Gardacostas de Galicia para o ano 2018, mediante a atención, filtraxe, priorización e canalización dos avisos recibidos, de conformidade co disposto no prego de condicións técnicas.
– Natureza e alcance da xestión encomendada: encomenda de xestión a medios propios ao ter a Empresa de Tecnologías y Servizos Agrarios, S.A, filial da Empresa de Transformación Agraria, S.A. a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 1 de xaneiro de 2018 ata o 31 de decembro de 2018.
– Financiamento: tramitación anticipada con cargo aos orzamentos da Comunidade Autónoma de Galicia para o ano 2018, aplicación orzamentaria 14.01.541C.640.1, e con código de proxecto 2011 00867.
Santiago de Compostela, 28 de novembro de 2017
RESOLUCIÓN do 5 de decembro de 2017 pola que se adxudican as axudas para o fomento da contratación de persoal técnico para realizar actividades de I+D+i nas empresas e organismos de investigación en Galicia (programa Principia), convocadas pola Resolución desta axencia do 8 de xuño de 2017 (Diario Oficial de Galicia número 118, do 22 de xuño), novas adxudicacións da lista de suplentes.
Axencia Galega de Innovación — III. Outras disposicións — 14/12/2017

Mediante Resolución da Axencia Galega de Innovación do 8 de xuño de 2017 (DOG núm. 118, do 22 de xuño) convocáronse as subvencións para o fomento da contratación de persoal técnico para a realización de actividades de I+D+i nas empresas e organismos de investigación en Galicia.
No seu artigo 19 regúlase a resolución e notificación destas axudas unha vez que a comisión de valoración establecida no artigo 16 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 17.
A comisión de valoración, na súa sesión do 25 de setembro de 2017, emitiu informe favorable sobre a concesión de axudas ás entidades que acadaron unha puntuación mínima de 22 puntos estableceu que, tendo en conta que a convocatoria non establece unha puntuación mínima para ser beneficiaria destas axudas, as entidades cunha puntuación inferior quedarían, de ser o caso, como suplentes.
De acordo con isto, tendo en conta as renuncias recibidas e resoltas ata esta data, esta Axencia Galega de Innovación
RESOLVE:
1. Conceder as axudas para o fomento da contratación de persoal técnico para a realización de actividades de I+D+i nas empresas e organismos de investigación en Galicia que figuran como anexo I a esta resolución (agrupadas por aplicación e ordenadas por puntuación descendente).
2. Novas adxudicacións:
3. Estas axudas están financiadas con cargo a fondos propios libres da Comunidade Autónoma de Galicia.
4. O pagamento destas axudas realizarase conforme o establecido no artigo 25 da resolución de convocatoria.
5. Para a xustificación da subvención deberá presentarse a documentación indicada no dito artigo 25 da resolución de convocatoria no prazo establecido no seu punto 1.
6. Contra esta resolución, sen prexuízo de que os interesados poidan exercer calquera outro que consideren procedente, poderán interpor recurso de alzada no prazo dun mes desde o día seguinte ao da notificación da resolución, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de decembro de 2017
RESOLUCIÓN do 28 de novembro de 2017, da Secretaría Xeral Técnica da Consellería do Mar, pola que se dá publicidade a unha encomenda de xestión ao medio propio Fundación Centro Tecnolóxico do Mar para ser executada durante os anos 2017-2020.
Consellería do Mar — III. Outras disposicións — 14/12/2017

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
– Resolución do 23 de novembro de 2017, da Consellería do Mar, pola que se lle encarga ao medio propio Fundación Centro Tecnolóxico do Mar (Cetmar) a prestación do servizo de oficina técnica para o seguimento do expediente
Civil Uavs Iniatitive
,
fase II: seguridade marítima, (CUI RFP-B MAR-1) Reforzo da seguridade marítima da frota pesqueira galega e das actividades de seguimento da súa actividade.
– Actividade: realización das actuacións relativas á execución polo Cetmar de accións de apoio á Consellería do Mar que teñen como finalidade última a prestación do servizo de oficina técnica para o seguimento do dito expediente de compra pública de innovación.
– Natureza e alcance da xestión encomendada: encomenda de xestión a medios propios ao ter a Fundación Centro Tecnolóxico do Mar (Cetmar) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: ata o 30 de xuño de 2020.
– Financiamento: tramitouse con cargo aos orzamentos da Comunidade Autónoma de Galicia na aplicación orzamentaria 14.03.723A.604.1 e foi cofinanciada polo Fondo Europeo Marítimo e de Pesca nun 75 % (medida asistencia técnica).
Santiago de Compostela, 28 de novembro de 2017
EXTRACTO da Orde do 13 de decembro de 2017 pola que se fai pública a ampliación da dotación orzamentaria para a concesión das axudas establecidas no capítulo II da Orde do 5 de xuño de 2017 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2017 (procedemento TR343A).
Consellería de Economía, Emprego e Industria — III. Outras disposicións — 19/12/2017

BDNS (identif.): 351429.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación do crédito orzamentario
Amplíase o crédito do Programa de integración laboral das persoas con discapacidade na empresa ordinaria, regulado no capítulo II da Orde do 5 de xuño de 2017 (código de procedemento TR343A), na contía de 500.000 euros.
Segundo. Prazo de presentación de solicitudes
Esta modificación non afecta o prazo establecido na referida orde para a presentación de solicitudes.
Santiago de Compostela, 13 de decembro de 2017
RESOLUCIÓN do 30 de novembro de 2017, da Secretaría Xeral Técnica da Consellería do Mar, pola que se dá publicidade a unha encomenda de xestión ao medio propio Fundación Centro Tecnolóxico do Mar para ser executada durante os anos 2017-2020.
Consellería do Mar — III. Outras disposicións — 15/12/2017

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
– Resolución do 28 de novembro de 2017, da Consellería do Mar, pola que se encarga ao medio propio Fundación Centro Tecnolóxico do Mar (Cetmar) a asistencia técnica no seguimento e avaliación dos novos retos do desenvolvemento local participativo polos grupos de acción local do sector pesqueiro (GALP) no marco do FEMP 2014-2020.
– Actividade: realización das actuacións relativas á execución polo Cetmar de accións de apoio á Consellería do Mar en materias relacionadas coa adaptación e aplicación dos novos retos do desenvolvemento local participativo polos GALP.
– Natureza e alcance da xestión encomendada: encomenda de xestión a medios propios ao ter a Fundación Centro Tecnolóxico do Mar (Cetmar) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: ata o 1 de decembro de 2020.
– Financiamento: tramitouse con cargo aos orzamentos da Comunidade Autónoma de Galicia para o ano 2017 e concordantes de anos posteriores, na aplicación orzamentaria 14.02.723A.604.1, código de proxecto 2016 287 e foi cofinanciada polo Fondo Europeo Marítimo e de Pesca nun 75 %, na medida 7.1 (asistencia técnica).
Santiago de Compostela, 30 de novembro de 2017
RESOLUCIÓN do 30 de novembro de 2017 pola que se dá publicidade a unha encomenda de xestión ao medio propio Empresa de Transformación Agraria, S.A., executada durante o exercicio 2016.
Consellería de Medio Ambiente e Ordenación do Territorio — III. Outras disposicións — 15/12/2017

1. Resolución do 31 de decembro de 2015, da Consellería de Medio Ambiente e Ordenación do Territorio, pola que se encarga ao medio propio Empresa de Transformación Agraria (Tragsa, S.A.) a encomenda actuacións de servizo de apoio, ao uso público na praia das Catedrais na Semana Santa 2016.
– Actividade: servizo de apoio ao uso público na praia das Catedrais na Semana Santa 2016.
– Natureza e alcance da xestión encomendada: esta encomenda ten natureza interxubxectiva ao ter a Empresa de Transformación Agraria, S.A. a consideración de medio instrumental da Administración, segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia: o período de execución dos traballos foi de 11 días, do 17 ao 27 de marzo, ambos incluídos, durante o período da Semana Santa 2016.
– Financiamento: tramitouse con cargo aos orzamentos da Comunidade Autónoma de Galicia para o ano 2016, aplicación orzamentaria 07.04.541B.640.2.
Santiago de Compostela, 30 de novembro de 2017
ORDE do 29 de novembro de 2017 pola que se resolve o concurso Eduemprende Idea 2017, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia, sostidas con fondos públicos, convocado pola Orde do 30 de marzo de 2017 (Diario Oficial de Galicia do 17 de abril).
Consellería de Cultura, Educación e Ordenación Universitaria — III. Outras disposicións — 11/12/2017

A Orde do 30 de marzo de 2017 (DOG do 17 de abril) pola que se convoca o concurso Eduemprende Idea 2017, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia, sostidas con fondos públicos, establece as bases e o procedemento para adxudicar premios nas modalidades A e B.
Unha vez realizada a valoración dos proxectos de empresa presentados pola comisión avaliadora, designada conforme o procedemento establecido na orde de convocatoria, publicada a proposta provisional de adxudicación dos premios para as modalidades A e B da convocatoria, vista a acta coa proposta definitiva da comisión avaliadora e a correspondente proposta do director xeral de Educación, Formación Profesional e Innovación Educativa sobre a concesión destes premios,
Primeiro. Conceder os premios aos proxectos de empresa seleccionados no concurso Eduemprende Idea 2017, nas modalidades A e B, que figuran no anexo desta orde.
Segundo. Contra esta orde poderase interpor recurso potestativo de reposición ante o conselleiro de Cultura, Educación e Ordenación Universitaria no prazo dun mes contado a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo establece o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de novembro de 2017
RESOLUCIÓN do 29 de novembro de 2017 pola que se procede á publicación das subvencións concedidas e denegadas en virtude da Orde do 2 de agosto de 2017 pola que se aproban as bases reguladoras e se convocan subvencións para proxectos de saúde pública no campo do VIH/sida e outras infeccións de transmisión sexual realizados en Galicia por entidades privadas sen ánimo de lucro.
Consellería de Sanidade — III. Outras disposicións — 11/12/2017

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 18 da Orde do 2 de agosto de 2017 pola que se aproban as bases reguladoras e se convocan subvencións para proxectos de saúde pública no campo do VIH/sida e outras infeccións de transmisión sexual realizados en Galicia por entidades privadas sen ánimo de lucro, procédese á publicación das subvencións concedidas e denegadas en virtude de dita orde.
Crédito orzamentario inicial: 390.000,00 €.
Aplicación: 1102.413A.481.1.
No que se refire ás entidades beneficiarias, importes concedidos, finalidade da subvención e causas de denegación: véxase anexo.
Santiago de Compostela, 29 de novembro de 2017
EXTRACTO da Orde do 29 de novembro de 2017 pola que se fai pública a ampliación da dotación orzamentaria para a concesión das axudas establecidas na Orde do 21 de marzo de 2017 pola que se establecen as bases reguladoras do Programa de incentivos á contratación por conta allea das persoas desempregadas paradas de longa duración e se procede á súa convocatoria para o ano 2017 (Diario Oficial de Galicia número 68, do 6 de abril).
Consellería de Economía, Emprego e Industria — III. Outras disposicións — 11/12/2017

BDNS (Identif.): 340829.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Ampliación do crédito orzamentario
Amplíase o importe total das axudas que se van conceder ao abeiro da Orde do 21 de marzo de 2017 pola que se establecen as bases reguladoras do Programa de incentivos á contratación por conta allea das persoas desempregadas paradas de longa duración e se procede á súa convocatoria para o ano 2017 (
Diario Oficial de Galicia
núm. 68, do 6 de abril), na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2017: 09.40. 322C 470.4, no código de proxecto 2016 00 316, na contía de 466.959,55 €.
Segundo.
Prazo de presentación de solicitudes
Estas modificacións non afectan o prazo establecido na referida orde para a presentación de solicitudes.
Santiago de Compostela, 29 de novembro de 2017
RESOLUCIÓN do 5 de decembro de 2017, da Dirección Xeral da Función Publica, pola que se anuncia a exposición das listaxes definitivas de axudas aprobadas e denegadas dos criterios de repartición do Fondo de Acción Social do exercicio económico 2016, relativos á axuda para a atención de persoas con discapacidade para o persoal da Administración da Xunta de Galicia.
Consellería de Facenda — III. Outras disposicións — 11/12/2017

De conformidade co establecido na norma 7.3 dos criterios de repartición do Fondo de Acción Social para o exercicio económico do ano 2016, relativos á axuda para a atención de persoas con discapacidade, aprobados polo Consello da Xunta de Galicia do 27 de abril de 2017 e publicados por Resolución da Dirección Xeral da Función Pública do 28 de abril (DOG núm. 87, do 8 de maio) o anuncio de exposición das listaxes definitivas de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1999, do 13 de decembro, de protección de datos de carácter persoal, cuxa publicación pode lesionar o dereito constitucional á intimidade dos/as solicitantes ou dos/as causantes das axudas, cómpre realizar a publicación coas limitacións e reservas establecidas no artigo 46 da Lei 39/2015, do 1 de outubro, do procedemento administrativo común das administracións públicas.
Dando cumprimento ao prescrito, esta dirección xeral, transcorrido o prazo de alegacións previsto no punto segundo da Resolución do 9 de novembro de 2017 (
Diario Oficial de Galicia
nº 217, do 15 de novembro) e unha vez concluídos os traballos de revisión das reclamacións presentadas,
Primeiro. Publicar no
Diario Oficial de Galicia
, como anexo a esta resolución, a distribución final da concesión das axudas do fondo de acción social do exercicio económico do ano 2016.
Segundo. Facer públicas as listaxes definitivas de axudas aprobadas e denegadas dos criterios de repartición do Fondo de Acción Social do exercicio económico 2016 relativos á axuda para a atención de persoas con discapacidade na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto as persoas solicitantes deberan introducir nos espazos habilitados para o efecto o NIF e máis o código de impresión da súa solicitude.
Terceiro. Contra a resolución as persoas interesadas poderán interpoñer recurso de alzada perante o conselleiro de Facenda no prazo dun mes contado desde o día seguinte ao da data de publicación desta resolución no
Diario Oficial de Galicia
, de acordo co previsto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 5 de decembro de 2017
ORDE do 29 de novembro de 2017 pola que se fai pública a ampliación da dotación orzamentaria para a concesión das axudas establecidas na Orde do 21 de marzo de 2017 pola que se establecen as bases reguladoras do Programa de incentivos á contratación por conta allea das persoas desempregadas paradas de longa duración e se procede á súa convocatoria para o ano 2017 (Diario Oficial de Galicia número 68, do 6 de abril).
Consellería de Economía, Emprego e Industria — III. Outras disposicións — 11/12/2017

A Orde do 21 de marzo de 2017 pola que se establecen as bases reguladoras do Programa de incentivos á contratación por conta allea das persoas desempregadas paradas de longa duración e se procede á súa convocatoria para o ano 2017 (
Diario Oficial de Galicia
núm. 68, do 6 de abril), establece no seu artigo 4, no cal se recollen os créditos que financian a orde, que estes importes poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego.
Poderase ampliar a contía máxima deste crédito para esta convocatoria. O incremento de crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen outras dotacións que poden ser utilizadas para os mesmos fins como consecuencia da existencia de remanentes no mesmo programa e da incorporación de fondos, cómpre ampliar o importe dos créditos destinados ás axudas que poderán ser concedidas ao abeiro da orde que se cita nesta disposición, coa finalidade de facer chegar estas ao maior número de beneficiarios posible.
Por todo o exposto, e no uso das facultades que me foron conferidas,
RESOLVO:
Artigo primeiro.
Amplíase o importe total das axudas que se van conceder ao abeiro da Orde do 21 de marzo de 2017 pola que se establecen as bases reguladoras do Programa de incentivos á contratación por conta allea das persoas desempregadas paradas de longa duración e se procede á súa convocatoria para o ano 2017 (
Diario Oficial de Galicia
núm. 68, do 6 de abril), na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2017:
09.40. 322C 470.4 , no código de proxecto 2016 00 316, na contía de 466.959,55 €.
Artigo segundo.
Esta modificación non afecta o prazo establecido na referida orde para a presentación de solicitudes.
Disposición derradeira única.
Esta orde entrará en vigor ao día seguinte ao da súa publicación no
Diario Oficial de Galicia
.
Santiago de Compostela, 29 de novembro de 2017
RESOLUCIÓN do 1 de decembro de 2017 pola que se ordena a publicación do Acordo do Consello da Xunta de Galicia do 30 de novembro de 2017 polo que se aproba a modificación da relación de postos de traballo da Consellería de Cultura, Educación e Ordenación Universitaria.
Consellería de Facenda — III. Outras disposicións — 11/12/2017

A aprobación da modificación da relación de postos de traballo da Consellería de Cultura, Educación e Ordenación Universitaria xustifícase polas razóns indicadas no punto primeiro do acordo.
En consecuencia, por proposta da Consellería de Cultura, Educación e Ordenación Universitaria, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 30 de novembro de 2017, adoptou o seguinte
Primeiro. Apróbase a modificación da relación de postos de traballo da Consellería de Cultura, Educación e Ordenación Universitaria nos termos que se sinalan no anexo a este acordo, en execución da Sentenza 307/2017 do Tribunal Superior de Xustiza de Galicia.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 30 de novembro de 2017, relativo á aprobación da modificación da relación de postos de traballo da Consellería de Cultura, Educación e Ordenación Universitaria, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 1 de decembro de 2017
RESOLUCIÓN do 30 de novembro de 2017 pola que se publica a modificación da relación de postos de traballo da Consellería de Sanidade, en aplicación do Acordo do Consello da Xunta de Galicia do 15 de setembro de 2016 polo que se aproba a relación de postos de traballo da Consellería de Sanidade e do Servizo Galego de Saúde.
Consellería de Facenda — III. Outras disposicións — 11/12/2017

A vixente relación de postos de traballo da Consellería de Sanidade foi aprobada mediante acordo do Consello da Xunta de Galicia do 15 de setembro de 2016 (DOG núm. 185, do 28 de setembro), modificada polo Acordo do 28 de xullo de 2017 (DOG núm. 150, do 8 de agosto). Nela figura o posto de persoal laboral, código SA.C99.10.000.15001.066, vixilante nocturno, coa observación «Cando sexa vacante, transformar en ordenanza».
A observación sinalada foi engadida con anterioridade, mediante o Acordo do Consello da Xunta de Galicia do 19 de decembro de 2013 polo que se aproba a relación de postos de traballo da Consellería de Sanidade e do Servizo Galego de Saúde (DOG núm. 246, do 26 de decembro) (expediente: SA-D-01-2013).
Ao atoparse vacante o dito posto, procede aplicar a previsión aprobada polo Consello da Xunta de Galicia, que comporta a modificación da denominación do posto e a supresión da súa observación, nos termos sinalados no anexo desta resolución.
Así, vista a observación contida no Acordo adoptado polo Consello da Xunta de Galicia na súa reunión do 15 de setembro de 2016, relativo á aprobación da relación de postos de traballo da Consellería de Sanidade e do Servizo Galego de Saúde, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución a modificación da relación de postos de traballo da Consellería de Sanidade, para os efectos da súa entrada en vigor a partir do día seguinte ao da súa publicación.
Santiago de Compostela, 30 de novembro de 2017
RESOLUCIÓN do 14 de decembro de 2017, da Dirección Xeral de Administración Local, pola que designan os membros e se fai pública a composición do xurado que analizará e valorará as solicitudes das entidades que aspiran aos premios Coopera Galicia para as entidades locais correspondentes ao ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/12/2017

En virtude da habilitación conferida pola disposición derradeira segunda da Orde do 12 de setembro de 2017 pola que se establecen as bases reguladoras e a convocatoria pública dos premios Coopera Galicia para as entidades locais 2017 para impulsar e difundir as iniciativas de asociacionismo municipal mediante a distinción pública dos proxectos piloto de xestión compartida de servizos promovidos por agrupacións de concellos, mancomunidades, consorcios locais e áreas metropolitanas da Comunidade Autónoma de Galicia (DOG núm. 180, do 21 de setembro), e de conformidade co establecido nos artigos 2.5, 7.3 e 10 da mesma orde, en relación coa composición do xurado encargado da análise e selección das solicitudes,
Primeiro. Designar os membros do xurado de selección que deberá analizar e valorar as solicitudes que concorren aos premios Coopera Galicia para as entidades locais correspondentes ao ano 2017 e facer pública a súa composición, que é a que figura no anexo a esta resolución.
Segundo. Esta resolución entrará en vigor o mesmo día da súa publicación.
Santiago de Compostela, 14 de decembro de 2017
Presidente:
– Marta Fernández-Tapias Núñez, directora xeral de Administración Local.
Vicepresidente:
– Alfredo García Rodríguez, presidente da Federación Galega de Municipios e Provincias (Fegamp).
Vogais:
– Álvaro Santos Ramos, vicepresidente da Deputación Provincial de Lugo, por designación da Fegamp, en representación das deputacións provinciais.
– Alfonso Villares Bermúdez, alcalde de Cervo, por designación da Fegamp.
– Evencio Ferrero Rodríguez, alcalde de Carballo, por designación da Fegamp.
– Sonia Rodríguez-Campos González, directora da Escola Galega de Administración Pública, designada pola Dirección Xeral de Administración Local.
– José Manuel Pardellas Rivera, funcionario da Administración Local con habilitación de carácter estatal, subescala de intervención-tesouraría, categoría superior, designado pola Dirección Xeral de Administración Local.
Secretaria:
– Raquel Bahillo Varela, subdirectora xeral de Xestión e Cooperación Económica coas Entidades Locais da Dirección Xeral de Administración Local, que actuará con voz e sen voto.
RESOLUCIÓN do 19 de decembro de 2017 pola que se publica a oferta de emprego público do persoal docente e investigador para o ano 2017.
Universidade de Vigo — III. Outras disposicións — 21/12/2017

Conforme o disposto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público; no artigo 19 da Lei 3/2017, do 28 de xuño, de orzamentos xerais do Estado para o ano 2017; nos artigos 12 e 34 da Lei 1/2017, do 8 de febreiro, de orzamentos xerais da Comunidade Autónoma de Galicia para o ano 2017; o artigo 62.2 da Lei orgánica 6/2001, do 21 de decembro, de universidades, así como nos estatutos da Universidade de Vigo e no acordo do Consello de Goberno do 22 de novembro de 2017, polo que se aprobou a oferta de emprego público do persoal docente e investigador para o ano 2017, logo da negociación cos órganos de representación do persoal docente e investigador, unha vez obtida a autorización da Consellería de Facenda da Xunta de Galicia, con data 18 de decembro de 2017, tal e como se determina nos artigos 12 e 34 da Lei 1/2017,
Primeiro. Publicar a oferta de emprego público do persoal docente e investigador da Universidade de Vigo para o ano 2017.
Segundo. Esta oferta de emprego público inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas con efectivos de persoal existentes, segundo se detalla no anexo.
Terceiro. As convocatorias dos concursos de acceso derivadas desta oferta publicaranse no
Boletín Oficial del Estado
e no
Diario Oficial de Galicia
, para garantir a publicidade exixida no artigo 62.1 da Lei 6/2001, do 21 de decembro, de universidades, e executaranse dentro do prazo máximo previsto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público.
Vigo, 19 de decembro de 2017
Ano 2017
En aplicación do disposto no artigo 62.2 da Lei orgánica 6/2001, do 21 de decembro, de universidades, inclúense na OPE para o ano 2017 as seguintes prazas polo procedemento de promoción interna:
EXTRACTO da Orde do 22 de novembro de 2017 pola que se establecen as bases reguladoras para a concesión, en réxime de concorrencia competitiva, das axudas para o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, así como para a súa edición, e se procede á súa convocatoria para o ano 2018.
Consellería de Cultura, Educación e Ordenación Universitaria — III. Outras disposicións — 21/12/2017

BDNS (Identif.): 375268.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas e entidades beneficiarias
Poderán ser beneficiarias das subvencións establecidas para a tradución e a edición aquelas persoas físicas ou xurídicas que acrediten a súa condición de editoras de acordo co establecido na presente orde.
Segundo. Obxecto
Esta orde ten por obxecto establecer as bases que regularán o procedemento de concesión de subvencións, en réxime de concorrencia competitiva, a aquelas persoas físicas ou xurídicas que acrediten a condición de editoras, de acordo co establecido na presente orde (código do procedemento CT235A).
As axudas van dirixidas á produción editorial para apoiar o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas. Tamén se subvenciona a edición dos libros traducidos ao abeiro desta orde financiando os gastos de edición, tales como os de deseño e maquetación, preimpresión, impresión e manipulación.
Terceiro. Bases reguladoras
Orde do 22 de novembro de 2017 pola que se establecen as bases reguladoras para a concesión, en réxime de concorrencia competitiva, das axudas para o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, así como para a súa edición, e se procede á súa convocatoria para o ano 2018.
Cuarto. Importe
A contía máxima adxudicada por medio desta orde ascende a douscentos mil euros (200.000,00 €). As axudas concederanse con cargo á aplicación orzamentaria 10.20.432A.770.0 dos orzamentos da Comunidade Autónoma de Galicia para o ano 2018, por un importe de 90.000 € e, con cargo aos orzamentos de 2019, a cantidade de 110.000 €.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta orde no Diario Oficial de Galicia.
Santiago de Compostela, 22 de novembro de 2017
ORDE do 30 de novembro de 2017 pola que se modifica a autorización do centro privado Marcote, do concello de Vigo.
Consellería de Cultura, Educación e Ordenación Universitaria — III. Outras disposicións — 20/12/2017

O representante da titularidade do centro privado (CPR) Marcote, do concello de Vigo, solicita autorización para impartir o ciclo formativo de grao superior (CS) en Comercio Internacional.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar o ciclo formativo de grao superior (CS) en Comercio Internacional no centro privado que se detalla:
Denominación xenérica: centro privado.
Denominación específica: Marcote.
Código: 36015822.
Enderezo: avda. da Ponte, 80.
Localidade: Cabral.
Concello: Vigo.
Provincia: Pontevedra.
Titular: Colegio Marcote, S.L.
Composición resultante:
Educación infantil: 3 unidades.
Educación primaria: 6 unidades.
Educación secundaria obrigatoria: 4 unidades.
Bacharelato: 8 unidades. Modalidades: Ciencias e Humanidades e Ciencias Sociais.
Formación profesional:
1 CS Comercio Internacional (2 unidades para 20 alumnos/as cada unha).
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de novembro de 2017
RESOLUCIÓN do 12 de decembro de 2017 pola que se modifica a oferta de emprego público (OEP) do persoal docente e investigador para o ano 2017.
Universidade da Coruña — III. Outras disposicións — 20/12/2017

Mediante a Resolución do 7 de xuño de 2017 (DOG do 16 de xuño), publicouse a oferta de emprego público (OEP) do persoal docente e investigador da Universidade da Coruña para o ano 2017.
Con data do 21 de novembro de 2017, esta universidade solicitou á Dirección Xeral de Planificación e Orzamentos da Consellería de Facenda autorización para realizar unha oferta de emprego complementaria de dúas prazas de profesor contratado doutor e tres prazas de profesor titular de universidade, así como a convocatoria de tres prazas de catedrático de universidade polo sistema de promoción interna, oferta xustificada pola existencia de cinco prazas adicionais vacantes por excedencia sen reserva de posto dos seus titulares.
Mediante a Resolución da Dirección Xeral de Planificación e Orzamentos, do 5 de decembro de 2017, autorízaselle a esta universidade a oferta complementaria solicitada. A oferta de emprego público do persoal docente e investigador da Universidade da Coruña para o ano 2017 incrementarase nos seguintes termos:
1. Sistema de acceso libre.
1.1. Persoal docente e investigador dos corpos docentes universitarios.
Resérvase unha praza para dar cumprimento á obrigación de convocar o 15 % da taxa de reposición para a incorporación, na categoría para a cal estean acreditados, de persoal investigador doutor que finalizase o Programa Ramón e Cajal e obtivese o certificado I3.
1.2. Persoal docente e investigador contratado.
2. Sistema de acceso promoción interna.
En aplicación do disposto na disposición derradeira segunda do Real decreto lei 10/2015, do 11 de setembro, que modifica o artigo 62.2 da Lei orgánica 6/2001, do 21 de decembro, de universidades, inclúense na OEP para o ano 2017 as seguintes prazas polo procedemento de promoción interna:
A OEP das mencionadas prazas non afecta o cumprimento dos obxectivos de estabilidade orzamentaria establecidos para a Universidade da Coruña nin os demais límites fixados na Lei orgánica 2/2012, do 27 de abril, de estabilidade orzamentaria e sustentabilidade financeira.
A Coruña, 12 de decembro de 2017
DECRETO 129/2017, do 30 de novembro, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de construcción do itinerario peonil e ciclista na AC-116, treito Río do Pozo - AC-114, punto quilométrico 4+120 - 6+500, de clave AC/16/061.06, no concello de Narón.
Consellería de Infraestruturas e Vivenda — III. Outras disposicións — 20/12/2017

Antecedentes:
Primeiro. Con data do 29 de xullo de 2017 publicouse no Diario Oficial de Galicia, núm. 143, o Anuncio do 14 de xullo de 2016 polo que se sometía ao trámite de información pública o proxecto de construción do itinerario peonil e ciclista na AC-116, treito Río do Pozo - AC-114, punto quilométrico 4+120 - 6+500, de clave AC/16/061.06, así como a relación individual de bens, dereitos e propietarios afectados polo proxecto referenciado. A información pública realizouse mediante unha separata do proxecto construtivo.
Segundo. Durante todo o trámite de información pública presentáronse alegacións, informes e certificados, e procedeuse á súa valoración.
Este proxecto ten por obxecto, por un lado, a execución dunha senda compartida peón-bici na estrada AC-116, desde a intersección coa estrada DP-5408, de acceso ao polígono de Río do Pozo, ata o núcleo do Cruceiro, e, por outro lado, a continuidade a través da estrada AC-114 ata o mosteiro de Baltar; no termo municipal de Narón.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que da lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Vivenda e logo da deliberación do Consello da Xunta de Galicia, na súa reunión do día trinta de novembro de dous mil dezasete,
Artigo único. Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción do itinerario peonil e ciclista na AC-116, treito Río do Pozo - AC-114, punto quilométrico 4+120 - 6+500, de clave AC/16/061.06.
Santiago de Compostela, trinta de novembro de dous mil dezasete
RESOLUCIÓN do 23 de novembro de 2017 pola que se dá publicidade a unha encomenda de xestión ao medio propio Empresa Pública de Servizos Agrarios Galegos, S.A. para executar durante o exercicio 2017.
Consellería de Medio Ambiente e Ordenación do Territorio — III. Outras disposicións — 05/12/2017

1. Resolución do 15 de marzo de 2017, da Consellería de Medio Ambiente e Ordenación do Territorio, pola que se encarga ao medio propio Empresa Pública de Servizos Agrarios Galegos, S.A. a execución de actuacións de conservación en parques da Rede de parques naturais de Galicia no ano 2017.
– Actividade: tarefas de protección e fortalecemento da biodiversidade, protección e natureza e infraestrutura ecolóxica, nos seguintes parques naturais de Galicia: parque natural de Corrubedo e Lagoas de Carregal e Vixán, parque natural Monte Aloia, parque natural Baixa Limia-Serra do Xurés e parque natural da Serra Enciña da Lastra.
– Natureza e alcance da xestión encomendada: esta encomenda ten natureza intersubxectiva ao ter a Empresa Pública de Servizos Agrarios Galegos, S.A. a consideración de medio instrumental da Administración, segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia: o prazo de execución dos traballos empezou a computarse desde o día seguinte ao da notificación da encomenda e estará vixente ata o 31 de decembro de 2017.
– Financiamento: tramítase con cargo aos orzamentos da Comunidade Autónoma de Galicia para o ano 2017, aplicación orzamentaria 07.03.541B.601.1 e é cofinanciada nun 80 % polo Fondo Europeo de Desenvolvemento Rexional, no ámbito do programa operativo Feder Galicia 2014-2020, dentro do seu obxectivo específico 6.4.1 (fomentar a xestión, protección e mantemento de espazos naturais e a súa biodiversidade, en particular os protexidos, que inclúan medidas para paliar os problemas de erosión, salinización, desertificación, deforestación e baixo nivel de materia orgánica).
Santiago de Compostela, 23 de novembro de 2017
ORDE do 28 de novembro de 2017 pola que se dispón o cesamento e o nomeamento de vogais do Consello Galego de Cooperación para o Desenvolvemento en representación dos axentes de cooperación.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 04/12/2017

Segundo sinala o artigo 13 do Decreto 29/2017, do 9 de marzo, de cooperación para o desenvolvemento, de acordo co previsto polo artigo 22 da Lei 3/2003, do 19 de xuño, o Consello Galego de Cooperación para o Desenvolvemento (en diante, Congacode) é o órgano de consulta e participación da sociedade galega en materia de cooperación para o desenvolvemento e estará adscrito ao departamento competente nesa materia.
O punto primeiro do artigo 15 do Decreto 29/2017, do 9 de marzo, de cooperación para o desenvolvemento, regula a composición do Consello Galego de Cooperación para o Desenvolvemento (Congacode).
O punto terceiro do dito artigo 15 sinala que as persoas vogais do Congacode, excepto a persoa titular da vicepresidencia e as persoas representantes das consellerías da Administración xeral da Xunta de Galicia, serán nomeadas e cesadas pola persoa titular do consellería competente en materia de cooperación para o desenvolvemento, por proposta das entidades con representación nel, mediante orde publicada no Diario Oficial de Galicia, e desempeñarán os seus cargos por un período de catro anos.
Polo tanto, vista a proposta de nomeamento formulada polos órganos de goberno dos distintos axentes de cooperación con representación no Congacode e de acordo co disposto no número 3 do artigo 15 do Decreto 29/2017, do 9 de marzo, de cooperación para o desenvolvemento,
Artigo único
1. Cesar como vogais titulares e suplentes do Consello Galego de Cooperación para o Desenvolvemento, en representación dos axentes de cooperación, agradecéndolles os servizos prestados, as seguintes persoas:
2. Nomear como vogais, titulares e suplentes, do Consello Galego de Cooperación para o Desenvolvemento, en representación das organizacións non gobernamentais para o desenvolvemento, a:
3. Nomear como vogais, titulares e suplentes, do Consello Galego de Cooperación para o Desenvolvemento, en representación do Fondo Galego de Cooperación e Solidariedade, a:
4. Nomear como vogais, titulares e suplentes, do Consello Galego de Cooperación para o Desenvolvemento, en representación da Federación Galega de Municipios e Provincias, a:
5. Nomear como vogais, titulares e suplentes, do Consello Galego de Cooperación para o Desenvolvemento, en representación da Confederación de Empresarios de Galicia, a:
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de novembro de 2017